OzLabs/hebrew-wiki-articles huggingface dataset:
בית מני

בית מני אחרי השימור משתלב עם בניין בנק לאומי
סיפורו של בית מני
בית מני הוא אחד הבניינים הראשונים באחוזת בית. הבית שייך לבנק לאומי ועבר פעולת שימור.
==תולדות הבית==
בית מני, ברחוב יהודה הלוי 36 בתל אביב-יפו, נבנה על ידי שלמה ברסקי כבית מגורים בשנים 1910–1915 על גבול שכונת אחוזת בית.

המבנה הוא בית דו-קומתי והוא בנוי מאבן כורכר.

בשנת 1924 נמכר הבית לבנק אנגלו-פלשתינה (אפ"ק) וכעבור שש שנים נמכר הבית לשופט יצחק מלכיאל מני.

מני התגורר בבית בשנים 1930–1933. הבית נקרא על שמו: בית מני, אף כי השופט מלכיאל מני גר בו תקופה קצרה בלבד.

הבית שהיה עתיר בעבודות נגרות איכותיות ויפות, בציורי קירות ובעיטורי טיח, נשאר כיחיד במינו לשיטות בנייה ולסגנון של ראשית שנות ה-20 של המאה ה-20, כפי שהיה מקובל ביפו באותן השנים.

בשנת 1978 נמכר הבית על ידי יורשיו של מני לבנק לאומי.

בשנות ה-90 של המאה הקודמת, התכוון בנק לאומי לבנות בניין משרדים במקום בית מאני אשר מצבו הפיזי התדרדר עם השנים והוא עמד נטוש והרוס.

==שימור המבנה==
בשנת 1999 התעורר מאבק ציבורי אשר מטרתו הייתה לשמר את המבנה. המועצה לשימור אתרים פתחה במאבק ציבורי נרחב לעצור את הריסת הבית. הנושא אף הועלה במליאת הכנסת (באוקטובר 1985) על ידי חברי הכנסת מרדכי בר-און ועדנה סולודר.

בתוכניות השימור של תל אביב הוכרז בית מאני כבניין לשימור בהגבלות מחמירות: תב"ע א.2650ב'. כך בוטלה תוכניתו של בנק לאומי להרוס את הבניין והבנק חויב לשמר את הבניין ולשלב אותו בתוך המבנה החדש של משרדי הבנק הלאומי. החלטת עיריית תל אביב לשמר את המבנה ולשלבו במבנה משרדים חדש הייתה חלק ממדיניותה של העירייה לעודד את הנהלת הבנק (ובנקים נוספים) להישאר במע"ר (מרכז עסקים ראשי). משרד האדריכלים קייזר-קייזר-לקנר זכה בעבודת התכנון של מגדל המשרדים של הבנק ושילוב בית מני בגוף המגדל החדש. ההועדה המקומית לתכנון ולבנייה בתל אביב אישרה את התוכנית ביוני 2000. המגדל בן 12 הקומות נחנך בשנת 2003.

משרד התכנון של האדריכל אמנון בר אור תכנן את עבודת השימור של בית מני והתאמתו לשימושו החדש. חלקו האחורי הפך לחלק מאולם הכניסה של בניין המשרדים של הבנק, ואילו חלקו הקדמי של הבית נשאר כמבנה עצמאי.
בשנת 2008 הוסב המבנה למרכז מבקרים של הבנק וגלריות לתערוכות מתחלפות. שני חדרים שוחזרו בסגנון ראשית המאה ה-20 ובתוכם שיחזור של סניף יפו ההיסטורי של בנק אפ"ק.

==ראו גם==
* הרצלילינבלום

==לקריאה נוספת==
* אמנון בר אור, [http://www.shimur.org/uploads/magazin6.pdf#page=59 'שימור והסבה: ממבנה מגורים לבנק. בית מני'] , אתרים - המגזין, המועצה לשימור אתרי מורשת בישראל, 6 (דצמבר 2016), עמ' 57–62.

==קישורים חיצוניים==

* 
* [http://www.amnon-baror.co.il/ דף הבית של אמנון בר אור - טל גזית בע"מ: פרויקטים]
* [http://www.mapa.co.il/%D7%9E%D7%A4%D7%94/%D7%90%D7%98%D7%A8%D7%A7%D7%A6%D7%99%D7%95%D7%AA/91169 בית מני - מומלץ מפה 9]
* [http://www.haaretz.co.il/CM.movies_item_place,725,201,4521,.aspx בית מני לאומי - עכבר העיר]

==הערות שוליים==

קטגוריה:תל אביב-יפו: מבנים לשימור
קטגוריה:רחוב יהודה הלוי
קטגוריה:תל אביב-יפו: מבנים
קטגוריה:בנק לאומי לישראל
קפה לה דה מאגו

קפה לה דה מאגו, 2006
פנים קפה לה דה מאגו, 2007
קפה לה דה מאגו (בצרפתית: Les Deux Magots) הוא בית קפה מפורסם בסן ז'רמן דה פרה , פריז, צרפת. יצא לו מוניטין כמקום המפגש של האליטה הספרותית והאינטלקטואלית של העיר. כיום הוא מהווה יעד תיירות פופולרי. שמו ההיסטורי נובע מלקוחותיו הידועים ובהם אמנים סוּרֵיאָלִיטים ואינטלקטואלים כגון סימון דה בובואר, ז'אן-פול סארְטְר וסופרים בהם ארנֵסט הֶמינגוויי בצעירותו. בין הלקוחות המפורסמים הנוספים ניתן למנות את אלבר קאמי, פבלו פיקאסו, ג'יימס ג'ויס, ברטולט ברכט, ג'וליה צ'יילד וסופרים אמריקאיים כמו ג'יימס בולדווין, צ'סטר היימס , צ'ארלס סאת'רלנד וריצ'רד רייט.

הפרס הספרותי דה מאגו מוענק מדי שנה מאז 1933 לרומן צרפתי .

==קישורים חיצוניים==

* 

* [https://web.archive.org/web/20110112230733/http://www.lesdeuxmagots.fr/laureats.php רשימת הזוכים בפרס הספרותי דה מאגו בשנים 2010-1933] 

קטגוריה:פריז: בתי קפה
קטגוריה:הרובע השישי של פריז
עונת 2008/2009 בבונדסליגה

עונת 2008/2009 הייתה העונה ה-46 של הבונדסליגה, שהיא הליגה הגרמנית הבכירה בכדורגל. העונה החלה ב-15 באוגוסט 2008 והסתיימה ב-23 במאי 2009. 

בורוסיה מנשנגלדבך, הופנהיים (בפעם הראשונה בתולדות המועדון) ופ.צ. קלן עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. 

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

וולפסבורג זכתה בתואר האליפות בפעם הראשונה בתולדות המועדון. 

ארמיניה בילפלד, וקרלסרוהה ירדו לבונדסליגה השנייה. אנרגי קוטבוס גם ירדה ליגה לאחר סדרת משחקי מבחן (מפגש כפול) נגד נירנברג.

==כדורגלנים מצטיינים==
גראפיטה, () ששיחק בוולפסבורג, אשר כבש 28 שערים, זכה בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
|1.|| וולפסבורג (אלופה)
 ||34||21||6||7||80||41|| 39||69||העפלה לליגת האלופות
|-bgcolor=#BBF3BB
|2.|| באיירן מינכן
 ||34||20||7||7||71||42|| 29||67||העפלה לליגת האלופות
|-bgcolor=#BBF3BB
|3.|| שטוטגרט
 ||34||19||7||8||63||43|| 20||64||העפלה לליגת האלופות
|-bgcolor=#97DEFF
| 4.|| הרטה ברלין
 ||34||19||6||9||48||41|| 7||63||העפלה לגביע אופ"א
|-bgcolor=#97DEFF
| 5.|| המבורג
 ||34||19||4||11||49||47|| 2||61||העפלה לגביע אופ"א
|- 
| 6.|| בורוסיה דורטמונד
 ||34||15||14||5||60||37|| 23||59
|- 
| 7.|| הופנהיים
 ||34||15||10||9||63||49|| 14||55
|- 
| 8.|| שאלקה 04
 ||34||14||8||12||47||35|| 12||50
|- 
| 9.|| באייר לברקוזן 
 ||34||14||7||13||59||46|| 13||49
|-bgcolor=#97DEFF
| 10.|| ורדר ברמן
 ||34||12||9||13||64||50|| 14||45||זכייה בגביעהעפלה לגביע אופ"א
|- 
| 11.|| הנובר 96
 ||34||10||10||14||49||69||20-||40
|- 
| 12.|| פ.צ. קלן
 ||34||11||6||17||35||50||15-||39
|- 
| 13.|| איינטרכט פרנקפורט
 ||34||8||9||17||39||60||21-||33
|- 
| 14.|| בוכום
 ||34||7||11||16||39||55||16-||32
|- 
| 15.|| בורוסיה מנשנגלדבך
 ||34||8||7||19||39||62||23-||31
|- align=right style="background: #FFCCCC;"
| 16.|| אנרגי קוטבוס 
 ||34||8||6||20||30||57||27-||30||משחקי מבחן, ירדה ליגה
|- style="background:#FF8888
| 17.|| קרלסרוהה 
 ||34||8||5||21||30||54||24-||29||rowspan=2 align=right|ירדו ליגה
|- style="background:#FF8888
| 18.|| ארמיניה בילפלד 
 ||34||4||16||14||29||56||27-||28
|}

==קישורים חיצוניים==

* 
* [http://www.rsssf.com/tablesd/duit09.html נתונים מפורטים מאתר rsssf]
* [http://www.bdfutbol.com/en/t/tger2008-09.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-2009
קטגוריה:תחרויות כדורגל ב-2008
קטגוריה:2008 בגרמניה
קטגוריה:2009 בגרמניה
ברכה פולד (שיר)

ברכה פולד הוא שמו של שיר שחיבר נתן אלתרמן. ברכה פולד הוא שמה של לוחמת הפלמ"ח שנהרגה בליל וינגייט מאש הצבא הבריטי, ושמה של אוניית המעפילים האיטלקית "ברכה פולד" שקיבלה את השם לציון זכרה של הלוחמת.

השיר פורסם על ידי נתן אלתרמן בטורו "הטור השביעי", ב"עיתון דבר" מיום 25 באוקטובר 1946.

== רקע ==
ממשלת המנדט הבריטי, שהחלה שלטונה בארץ ישראל בשנת 1922 (צבא בריטי כבר נכנס לארץ, בשנת 1917), סייעה בתחילה לעלייתם של יהודים ארצה, בהתאם למנדט שקיבלה להקמת בית לאומי ליהודים בארץ ישראל ברוח הצהרת בלפור. בהמשך, עקב התנגדותם של הערבים, ומתוך רצון לשמור על השקט האזורי, החלו הבריטים להטיל הגבלות על העלייה, אשר החמירו בהדרגה בשנות שלטון המנדט וזאת בהתאם לכללי הספרים הלבנים.

בשנת 1945 הוקמה תנועת המרי העברי שהיוותה ארגון גג של המחתרות העבריות בארץ ישראל, ותיאמה את פעולות ההתנגדות לשלטון הבריטי, כולל פעולות ההעפלה.

בלילה שבין 24 ו-25 במרץ 1946, קיימה התנועה את אחת הפעולות הגדולות של הורדת מעפילים בחוף תל ברוך. ברכה פולד השתתפה במבצע כמפקדת חוליה. בהיתקלות בין החוליה לבין נגמ"ש בריטי שהגיע למקום, נורתה ברכה, ונפצעה פצעים אנושים, שהביאו למותה תוך כדי חקירתה במטה המשטרה הבריטית ביפו. הלילה והפעולה קיבלו את השם ליל וינגייט.

ב-9 באוקטובר 1946, הפליגה מאיטליה, אוניית המעפילים אליהו גולומב, ששמה הוסב לברכה פולד, על שמה של ברכה שנהרגה בליל וינגייט. האנייה שמנועה התקלקל, נגררה על ידי הבריטים לנמל חיפה, שם פרצה תגרה כשנעשו ניסיונות להוריד את המעפילים מהאנייה.

בסופו של דבר, גורשו המעפילים למחנות המעצר בקפריסין.

== השיר ==
"הטור השביעי", טורו של המשורר נתן אלתרמן החל להופיע ב"דבר" בינואר 1943, ובתקופת המנדט הבריטי עסק בעיקר בחידודים כנגד הבריטים ובזכות הפלמ"ח ו"ההגנה" שנלחמו כנגדם.

בעקבות גירוש מעפילי הספינה ברכה פולד, כתב אלתרמן את השיר ברכה פולד, בו הוא קושר בין האישה הלוחמת, לבין הספינה. בשיר מתייחס אלתרמן לספינה כאילו היא האישה ברכה, שלא מתה, אלא חזרה כאונייה. . ברכה פולד נפלה תוך שהיא מחפה על הורדת מעפילים, ולפי אלתרמן, חזרה כאונייה, כמו .

אלתרמן מעביר בשיר ביקורת על שלושה גורמים.
* על המגרשים הבריטים שהרימו אגרוף, ושוב הוא רומז כי הבריטים שהרגו את ברכה, חוזרים ומגרשים אותה אל הים. ,
* על אנשי היישוב, שעשו מרחק רב מאז "ליל וינגייט", בו תנועת המרי נערכה להגן על ההעפלה בכוח הנשק, ובו נפלה ברכה פולד, עד לגירוש הנוכחי של מעפילי הספינה הנושאת את שמה, שעבר ללא כל תגובה ובאדישות גמורה, מעבר לכרוזים שניתלו על הקירות,<ref>ראו לדוגמה כרוז שמופיע באתר הספרייה הלאומית של מפלגת פועלי ציון אחדות העבודה בתגובה לגירוש הספינה https://www.nli.org.il/he/sheets/NNL_EPHEMERA997001543740405171/NLI</ref> וממליצים לאחרים להמשיך במאבק, עסוקים האנשים בשינה, ובעשיית כסף. 
:הוא אומר, כי בעצם ברכה חזרה כאונייה, לראות אם גם הפעם עומדת איזו ברכה על החוף שמחכה לחפות על המעפילים. 
:ונוזף בהם, כי לא עשו אפילו אלפית, ממה שעשתה ברכה, כאשר מסרה את חייה, בעוד שהם אלה שקראו לה, בפלקטים על הקיר, להמשיך במאבק. .
* הגורם השלישי עליו מעביר אלתרמן ביקורת, כמו בשירים נוספים שלו, הוא יהדות ארצות הברית, אשר במקום לעמוד לצד המעפילים, הם ישנים. 
:וכשם שיש לו ביקורת על יהודי ברונכס, הוא אינו חושך שבטו מיהודי ברוקלין. .

==הערות שוליים==

קטגוריה:שירי 1946
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירי זיכרון חללי מערכות ישראל
אני הולכת אלי

אני הולכת אלי הוא אלבומה ה-26 של הזמרת חוה אלברשטיין, שיצא בסוף שנת 1980.

== הפקה ==
לצורך הקלטת האלבום נסעה אלברשטיין ללונדון, שם שהה באותן שנים נחום היימן שהלחין את כל שירי האלבום והפיק אותו. את מילות השירים כתבו נתן יונתן, נתן אלתרמן, אהוד מנור, רחל ולאה גולדברג, שהאלבום נושא את שם שירה "אני הולכת אלי". היות שהאלבום הוקלט בלונדון, השתתפו בנגינה מוזיקאים מקומיים שאף עיבדו את השירים.

==שירי האלבום==

==משתתפים באלבום==
* הפקה מוזיקלית: נחום היימן.
* נגנים ועיבודים: לואי ז'ארדם, תום בליידס, פול רובינסון, קארלוס מיראנדה.
* הוקלט באולפני "היי-מן מיוזיק".
* טכנאי הקלטה: בוב פיינטר.
* עיצוב העטיפה: יוסי אורבך.
* צילומים: דורון גלעד.

קטגוריה:אלבומי חוה אלברשטיין
קטגוריה:אלבומים בעברית
קטגוריה:שירים שהולחנו על ידי נחום היימן
קטגוריה:אלבומי חברת CBS ישראל
משפכנים אוסטרלים

משפכנים אוסטרלים (שם מדעי: Hexathelidae) היא משפחה של עכבישאים הקרובה למשפחת המשפכניים וחיה באזור הטרופי ברחבי העולם.

== מאפיינים ==
המשפכנים האוסטרלים הם שוכני קרקע בגודל 1–5 ס"מ. הם בעלי צבעים כהים ועמומים, "שריון" קטן ונוצץ על הגב ובעלי מצבטים ענקיים המלאים בארס. כשהם מותקפים הם מתרוממים באיום ומציגים את הכליצרות הארסיות בדומה לטרנטולות. הכשתם יכולה לחדור איברים וצפרוניים ולהסתיים גם במוות.

הם חיים במחילות דמויות משפך ומכאן שמם. מינים אחרים מטפסים על עצים או בין סלעים וטורפים יצורים קטנים שאינם מבחינים בהם, בעיקר חרקים או עכבישים אחרים. למינים רבים במשפחה זו ארס קטלני לבני אדם.

==מיון==
*משפחה משפכנים אוסטרלים (Hexathelidae)
**תת-משפחה Hexathelinae
***סוג Bymainiella
***סוג Hexathele
***סוג Mediothele
***סוג Paraembolides
***סוג Rosamygale - נכחד
***סוג Scotinoecus
***סוג Teranodes
**תת-משפחה עכבישי משפך אוסטרליים (Atracinae) - כנראה שהיא משפחה נפרדת
***סוג Atrax
***סוג Hadronyche
***סוג Illawarra
**תת-משפחה Macrothelinae
***סוג Macrothele
***סוג Porrhothele
**תת-משפחה Plesiothelinae
***סוג Plesiothele

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1892
קטגוריה:טקסונים שתוארו בידי אז'ן סימון
קטגוריה:מיגלומורפה
יצחק סג"ל לנדא

קברו של רבי יצחק סג"ל לנדא ב[[בית הקברות היהודי העתיק בקרקוב]]
רבי יצחק סג"ל לנדא (ה'תמ"ט, 1689 – כ"ג בתשרי ה'תקכ"ח, 16 באוקטובר 1767) היה רב מגדולי יהדות אשכנז במחצית הראשונה של המאה ה-18. רבן של קהילות יהודיות חשובות: אפטא, זולקווא, לבוב והמחוז, וקראקא.

==ביוגרפיה==
נולד באפטא לרב צבי הירש לנדא המכונה ר' הירש וויטש, מפרנסי ועד ארבע ארצות. סבו היה הרב יחזקאל פסח לנדא, דיין וחבר ועד ארבע ארצות, חתנו של הרב יצחק חריף מצאצאי רבי יעקב לאנדא בעל האגור. מצד אמו היה צאצא של הרבי רבי העשיל מקראקא. אחיו היה הרב יהודה סגל לנדא, אביו של הרב יחזקאל לנדא, ה"נודע ביהודה".

הרב לנדא היה חתנו של הרב שמחה מנחם מיונה בן יוחנן ברוך דוקטור, שהיה רופאו האישי של יאן סובייסקי מלך פולין.

בשנת ה'תפ"א (1721) התמנה כרבה של אפטא היהודית הוא כיהן באפטא מספר שנים עד מינויו בשנת ה'תפ"ט (1729) לרבה של זולקווא ואב בית הדין בה. בשנת ה'תצ"ו (1736) נבחר כאב"ד ורב גליל לבוב ובשנת ה'תקי"ד (1754) כרבה של קראקא ואב בית הדין שלה. בקראקא כיהן עד פטירתו בכ"ג בתשרי ה'תקכ"ח, 16 באוקטובר 1767.

נקבר בבית הקברות היהודי העתיק בקרקוב ועל מצבת קברו נחרת:

== פועלו הציבורי והתורני ==
עמד לימין רבי יהונתן אייבשיץ בעת הפולמוס שנוהל נגדו באשמת שבתאות - ואף חתם על חרם נגד ספר שהתקיף את רבי יהונתן.

חידושי תורה פרי עטו שנשתמרו לא ידועים, אך נותרו הסכמות רבות שכתב לספרים. מעט מחידושיו מופיעים בספרות בני דורו ובני הדור שאחריו.

==משפחתו==
לרבי יצחק סג"ל לנדא היו שני בנים: הרב יעקב סג"ל לנדא, כיהן כרבה של טרנופול; והרב צבי יוסף לנדא, כיהן כרבה של גריידיג.

אחד מחתניו היה הרב יוסף סג"ל לנדא, רבן של רוהאטין וחמיילניק, ובנו של רבי יהודה ליב הלוי לנדא אב"ד לבוב. בן חתנו זה הוא הרב ישראל יונה לנדא מקמפנו, מחבר "עין הבדולח" ו"מעון הברכות". חתן נוסף היה ר' משה אב"ד סטאניאו. חתן מפורסם אחר היה ר' ברוך פרנס, נכדתו נישאה לרב ברוך תאומים-פרנקל מלייפניק.

==לקריאה נוספת==
* אהרן ולדן, הרב מו"ה יצחק סג"ל לאנדא בתוך: שם הגדולים החדש, ורשה תרכ"ה. מערכת י' פריט ר"ל.

==קישורים חיצוניים==
* 

==הערות שוליים==

קטגוריה:ראשוני האחרונים
קטגוריה:קרקוב: רבנים
קטגוריה:רבנים פולנים
קטגוריה:לבוב: רבנים
קטגוריה:ז'ובקבה: רבנים
קטגוריה:אפטא: רבנים
קטגוריה:יהודים הקבורים בבית הקברות היהודי העתיק בקרקוב
יצחק
קטגוריה:ילידי 1688
קטגוריה:נפטרים ב-1767
נפיליים

נפיליים (שם מדעי: Nephilidae) היא משפחה מסדרת העכבישאים. 

סיווגה הטקסונומי של המשפחה שנוי במחלוקת: בעבר הייתה משפחה משל עצמה או שויכה למשפחת הפגיוניים. משנת 2016 היו שייכים למשפחת הגלגלניים, אך בשנת 2023 נערך ניתוח מולקולרי חדשני שקבע כי הם מהווים משפחה נפרדת. <ref></ref>

אלו הם עכבישים גדולים שיכולים להגיע עד לאורך 6 סנטימטרים. כמותם הם מחדשים את אריגת הקורים כל יום כדי להבטיח קורים חזקים מאוד שיכולים ללכוד אפילו ציפורים או עטלפים. הם חיים באזור הטרופי, בעיקר באוסטרליה, אמריקה הדרומית, אפריקה ודרום-מזרח אסיה.

הם טווים רשתות ענקיות, ובהם נתפסים מיני חרקים שאינם יכולים להימלט עוד כמעט. למעשה לעיתים הם תופסים ברשתות שלהם יצורים גדולים יותר כמו עופות, עטלפים ואף נחשי עצים. הם הורגים את טרפם בנשיכה ארסית.

כמו מיני עכבישים רבים, הנקבות במינים אלו קניבליות ויכולות לטרף את הזכר לאחר ההזדווגות. כדי להימלט, הזכרים משאירים חלק מרגליהם בתוך הגוף של הנקבה וכך נמלטים.

==מיון==
*משפחת נפיליים (Nephilidae)
**סוג Clitaetra
**סוג Herennia
**סוג Nephila
**סוג Nephilengys

==קישורים חיצוניים==

==הערות שוליים==

Nephila pilipes

קטגוריה:בעלי חיים שתוארו ב-1894
קטגוריה:טקסונים שתוארו בידי אז'ן סימון
קטגוריה:גלגלניים
נמלניים

Subasteron daviesae
נמלניים (שם מדעי: Zodariidae) הם משפחה בסדרת העכבישאים המזכירה במראה נמלים. הם נפוצים בכל העולם באזורי הטרופיים והממוזגים, אך רק מינים מעטים חיים באמריקה הצפונית.
== מאפיינים ==
מינים אלה מזכירים בצורתם נמלים כחלק מחקיינות המכונה חקיינות נמלים (myrmecomorphy), דבר הנפוץ בעוד כמה מיני עכבישים כמו Myrmaplata plataleoides. הם מידמים להם כדי לתפוס ולאכול את הנמלים שלא מודעות לטורף. ייתכן שהם גם מתגוננים מנמלים שיוצאות לצוד עכבישים. כל מין עכביש משתמש במין נמלה אחרת להערים עליה. למעשה העכבישים לא באמת מזכירים נמלים אלא רק באופן מוגבל אך מצליחים להיכנס למושבות הנמלים ולחיות איתם ואז כשכולם יוצאים מהקן כדי להילחם באויב או לצוד, העכביש בוחר לו נמלה לטרף, מזריק לה ארס והורג אותה תוך כדי ההמולה. 

במקרה שנמלה פוגשת בעכביש כזה הוא מרים את 2 הרגלים הקדמיות שלו כדי להידמות להם ואם זה לא עוזר הוא נוגע עם הכליות שלו במחושי הנמלה, מה שעושים 2 נמלים שנפגשות. בדרך כלל החיקוי הזה משכנע את הנמלה והעכביש יכול להיכנס. לעיתים אפילו מעבירים לעכבישים נמלים גוססות, מידי פועלות, כדי שיעבירו אותם החוצה. אז העכביש יכול לאכול בשקט.

==סוגים==

==קישורים חיצוניים==

קטגוריה:בעלי חיים שתוארו ב-1881
קטגוריה:טקסונים שתוארו בידי טמרלן טורל
קטגוריה:ארנומורפיה
משפכניים

משפכניים או עכבישי עשב (שם מדעי: Agelenidae) היא משפחה של עכבישאים הנפוצה בכל העולם ובה כ-70 סוגים וכ-1,200 מינים. למינים אלה יש כליצרות עם ארס אך ברב המקרים הוא אינו קטלני לבני אדם. היוצא מן הכלל הוא המין Eratigena agrestis (באנגלית: Hobo Spider) שנשיכתו יכולה לגרום לתסמינים קשים ולמוות של רקמות.

אורכם של המשפכניים נע בין ארבעה מ"מ לעשרה ס"מ. הם בעלי רגליים שעירות וראשים גדולים עם שמונה עיניים וגבות צבעוניים או מנומרים מעט. אלו גם מינים מהירים, כשהעכביש Eratigena atrica נחשב בעבר למהיר שבעכבישים ויכול לנוע במהירות של 1.73 קמ"ש. עם זאת, מצאו מחקרים אחרים עוד כמה עכבישים שנעו במהירות זו.

את קוריהם הם בונים בצורת משפך, ולעיתים מבלבלים בינם לבין המשפחות Dipluridae ומשפכנים אוסטרלים. הקורים בנויים בצורה של משפך שסביבו קורים עבים המוצמדים לקרקע וכשחרק נוגע בה העכביש יודע בדיוק איפה הוא וכך לנוע אליו במהירות. הקורים יכולים לתפוס גם מינים שמעופפים ונתקלים בהם.

==קישורים חיצוניים==

* 

קטגוריה:בעלי חיים שתוארו ב-1837
קטגוריה:טקסונים שתוארו בידי קרל לודביג קוך
קטגוריה:ארנומורפיה
קטגוריה:עכבישאים ארסיים
ליפיסטידיים

ליפיסטידיים (שם מדעי: Liphistiidae) היא משפחת עכבישאים פרימיטיביים והיחידים מתת-סדרת המסוטליים. כל שאר מיני העכבישים משתייכים לתת-סדרה אופיסתותלה. הם חיים ביערות גשם בדרום-מזרח אסיה וכן בסין ויפן.
== מאפיינים ==
אלו מיני עכבישים פרימיטיביים יחסית באורך 8–23 מ"מ, המכינים מלכודת צינורית שבתוכה הם מתחבאים מטרפם. בכניסה הם מכינים דלת מוסווית וטווים סביבה מעט קורים כדי להרגיש בטרף שיפעיל את המלכודת. הם בעלי 8 רגליים גדולות ו"שריון" עבה בצבע חום או שחור. הארס שלהם חלש יחסית (או לא קיים בכלל) והעיניים קטנות.

הם פעילי לילה ומצויים בעיקר בקרקע יערות, בין השרכים והעלים, אם כי חלקם חיים במערות. הם משוטטים על הקרקע רק לעיתים נדירות וחטפים חרקים שמהלכים מעל המלכודת שלהם.

==מיון==
*משפחה ליפיסטידיים (Liphistiidae)
**סוג Ganthela 
**סוג Heptathela
**סוג Liphistius 
**סוג Qiongthela 
**סוג Ryuthela 
**סוג Sinothela 
**סוג Songthela
**סוג Vinathela 
**סוג Cretaceothele - נכחד

== קישורים חיצוניים ==

קטגוריה:בעלי חיים שתוארו ב-1869
קטגוריה:טקסונים שתוארו בידי טמרלן טורל
קטגוריה:מסוטליים
עונת 2009/2010 בבונדסליגה

עונת 2009/2010 הייתה העונה ה-47 של הבונדסליגה, שהיא הליגה הגרמנית הבכירה בכדורגל. העונה החלה ב-7 באוגוסט 2009 והסתיימה ב-8 במאי 2010.

מיינץ 05, פרייבורג ונירנברג עלו מהליגה השנייה.

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הייתה הקבוצה עם הפרש השערים הטוב יותר מקבלת יתרון.

הליגה כללה 18 קבוצות. קבוצות שסיימו במקומות ה-17–18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

באיירן מינכן זכתה בתואר האליפות בפעם ה-21 בתולדות המועדון.

הרטה ברלין ובוכום ירדו לבונדסליגה השנייה. נירנברג נותרה בליגה לאחר סדרת משחקי מבחן (מפגש כפול) נגד אאוגסבורג.

==כדורגלנים מצטיינים==
אדין דז'קו () ששיחק בוולפסבורג, אשר כבש 22 שערים, זכה בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| באיירן מינכן (אלופה)
 ||34||20||10||4||72||31|| 41||70||העפלה לליגת האלופות
|-bgcolor=#BBF3BB
| 2.|| |שאלקה 04
 ||34||19||8||7||53||31|| 22||65||העפלה לליגת האלופות
|-bgcolor=#BBF3BB
| 3.|| ורדר ברמן
 ||34||17||10||7||71||40|| 31||61||העפלה לליגת האלופות
|-bgcolor=#97DEFF
| 4.|| באייר לברקוזן
 ||34||15||14||5||65||38|| 27||59||העפלה לגביע אופ"א
|-bgcolor=#97DEFF
| 5.|| בורוסיה דורטמונד
 ||34||16||9||9||54||42|| 12||57||העפלה לגביע אופ"א
|-bgcolor=#97DEFF
| 6.|| שטוטגרט ||34||15||10||9||51||41|| 10||55||העפלה לגביע אופ"א
|-
| 7.|| המבורג ||34||13||13||8||56||41|| 15||52
|-
| 8.|| וולפסבורג ||34||14||8||12||64||58|| 6||50
|-
| 9.|| מיינץ 05 ||34||12||11||11||36||42||6-||47
|-
| 10.|| איינטרכט פרנקפורט ||34||12||10||12||47||54||7-||46
|-
| 11.|| הופנהיים ||34||11||9||14||44||42|| 2||42
|-
| 12.|| בורוסיה מנשנגלדבך
 ||34||10||9||15||43||60||17-||39
|-
| 13.|| פ.צ. קלן ||34||9||11||14||33||42||9-||38
|-
| 14.|| פרייבורג ||34||9||8||17||35||59||24-||35
|-
| 15.|| הנובר 96 ||34||9||6||19||43||67||24-||33
|- align=right style="background: #FFCCCC;"
| 16.|| נירנברג ||34||8||7||19||33||59||26-||31||משחקי מבחן, נותרה בליגה
|- style="background:#FF8888
| 17.|| בוכום ||34||6||10||18||33||64||31-||28||rowspan=2 align=right|ירדו ליגה
|- style="background:#FF8888
| 18.|| הרטה ברלין
||34||5||9||20||34||56||22-||24
|}

==קישורים חיצוניים==

* 
* [http://www.rsssf.com/tablesd/duit2010.html נתונים מפורטים מאתר rsssf]
* [http://www.bdfutbol.com/en/t/tger2009-10.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-2009
קטגוריה:תחרויות כדורגל ב-2010
קטגוריה:2009 בגרמניה
קטגוריה:2010 בגרמניה
עונת 2010/2011 בבונדסליגה

עונת 2010/2011 הייתה העונה ה-48 של הבונדסליגה, שהיא הליגה הגרמנית הבכירה בכדורגל. העונה החלה ב-20 באוגוסט 2010 והסתיימה ב-14 במאי 2011. 

פ.צ. קייזרסלאוטרן ופ.צ. סנט פאולי עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. 

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

בורוסיה דורטמונד זכתה בתואר האליפות בפעם רביעית בתולדות המועדון. 

פ.צ. סנט פאולי ואיינטרכט פרנקפורט ירדו לבונדסליגה השנייה. בורוסיה מנשנגלדבך נותרה בליגה לאחר סדרת משחקי מבחן (מפגש כפול) נגד בוכום.

==כדורגלנים מצטיינים==
מריו גומז (באיירן מינכן), אשר כבש 28 שערים, זכה בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
|1. || בורוסיה דורטמונד (אלופה)
 ||34||23||6||5||67||22|| 45||75||העפלה לליגת האלופות
|-bgcolor=#BBF3BB
| 2.|| באייר לברקוזן
 ||34||20||8||6||64||44|| 20||68||העפלה לליגת האלופות
|-bgcolor=#BBF3BB
| 3.|| באיירן מינכן
 ||34||19||8||7||81||40|| 41||65||העפלה לליגת האלופות
|-bgcolor=#97DEFF
| 4.|| הנובר 96
 ||34||19||3||12||49||45|| 4||60||העפלה לגביע אופ"א
|-bgcolor=#97DEFF
| 5.|| מיינץ 05
 ||34||18||4||12||52||39|| 13||58||העפלה לגביע אופ"א
|- 
| 6.|| נירנברג
 ||34||13||8||13||47||45|| 2||47
|- 
| 7.|| פ.צ. קייזרסלאוטרן
 ||34||13||7||14||48||51||3-||46
|- 
| 8.|| המבורג
 ||34||12||9||13||46||51||5-||45
|- 
| 9.|| פרייבורג
 ||34||13||5||16||40||50||10-||44
|- 
| 10.|| פ.צ. קלן
 ||34||13||5||16||47||62||15-||44
|- 
| 11.|| הופנהיים
 ||34||11||10||13||50||50||0||43
|- 
| 12.|| שטוטגרט
 ||34||12||6||16||60||59||1||42
|- 
| 13.|| ורדר ברמן
 ||34||10||11||13||47||61||14-||41
|-bgcolor=#97DEFF
| 14.|| שאלקה 04
 ||34||11||7||16||38||44||6-||40||זכייה בגביעהעפלה לגביע אופ"א
|- 
| 15.|| וולפסבורג
 ||34||9||11||14||43||48||5-||38
|- align=right style="background: #FFCCCC;"
| 16.|| בורוסיה מנשנגלדבך
 ||34||10||6||18||48||65||17-||36||משחקי מבחן, נותרה בליגה
|- style="background:#FF8888
| 17.|| איינטרכט פרנקפורט 
 ||34||9||7||18||31||49||18-||34||rowspan=2 align=right|ירדו ליגה
|- style="background:#FF8888
| 18.|| פ.צ. סנט פאולי 
 ||34||8||5||21||35||68||33-||29
|}

==קישורים חיצוניים==

* 
* [http://www.rsssf.com/tablesd/duit2011.html נתונים מפורטים מאתר rsssf]
* [http://www.bdfutbol.com/en/t/tger2010-11.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-2011
קטגוריה:תחרויות כדורגל ב-2010
קטגוריה:2010 בגרמניה
קטגוריה:2011 בגרמניה
אילן גולדפיין

אילן גולדפיין, 2016
אילן גולדפיין (נולד ב-12 במרץ 1966) הוא כלכלן ברזילאי-ישראלי והנשיא הנוכחי של הבנק הבין אמריקני לפיתוח. גולדפיין הוא הישראלי הנושא בתפקיד הבכיר ביותר במוסד פיננסי בינלאומי. בעבר כיהן גולפדיין כנשיא הבנק המרכזי של ברזיל.

==ביוגרפיה==
גולדפיין יליד חיפה, ישראל, הוא סיים את לימודיו בכלכלה באוניברסיטה הפדרלית של ריו דה ז'ניירו, קיבל תואר מהאוניברסיטה הקתולית של ריו דה ז'ניירו ודוקטורט מ-MIT. בבחירות שנערכו במועצת הנגידים של הבנק הבין אמריקני המייצגים את 48 המדינות המחזיקות במניות הבנק, נבחר גולדפיין ב-20 בנובמבר 2022 לנשיא הבנק ברוב של 80%. טרם כהונתו בבנק, גולדפיין עמד בראש מחלקת חצי הכדור המערבי בקרן המטבע העולמית וטרם לכך עמד בראש הבנק המרכזי בברזיל.

==קישורים חיצוניים==

* 
* 

==הערות שוליים==

קטגוריה:פוליטיקאים ברזילאים
קטגוריה:ברזיל: כלכלה
קטגוריה:ראשי בנקים מרכזיים
קטגוריה:יהודים ברזילאים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים שנולדו ב-1966
הבחירות הפרלמנטריות בהולנד 2017

הבחירות הפרלמנטריות בהולנד, 2017 נערכו ב-15 במרץ 2017 ובמסגרתן נבחרו 150 חברי בית הנבחרים בפרלמנט של הולנד. מפלגת הימין-מרכז של ראש הממשלה היוצא מארק רוטה ירדה בכוחה בבחירות אלה, אך שמרה על המקום הראשון. למקום השני עלתה המפלגה למען החירות בהובלת חרט וילדרס.

== רקע ==
מאז 2002 כל ממשלה בהולנד התפטרה לפני שסיימה את מלוא תקופת ארבע שנות הכהונה אליה נבחרה, וכך התקיימו חמש מערכות בחירות שונות בין השנים 2002–2012. מערכת הבחירות של 2017 הייתה מערכת הבחירות הראשונה מאז 2002 שנערכה בשל תום תקופת כהונת הממשלה ולא בשל התפטרות. 

בבחירות 2012, שקדמו למערכת הבחירות הנוכחית, מפלגת העבודה (PvdA) ומפלגת העם למען חופש ודמוקרטיה (VVD) התחרו על מרב הקולות בפרלמנט ובסופן מארק רוטה מטעם מפלגת העם למען חופש ודמוקרטיה הקים ממשלת קואליציה עם מפלגת העבודה יריבתו, כאשר המפלגה הנוצרית-דמוקרטית (CDA) נשארה באופוזיציה, והמפלגה למען החירות (PVV) חזרה לאופוזיציה.

הבחירות ב-2017 נערכו בסמוך לתקרית דיפלומטית בין טורקיה והולנד, על רקע סירובה של הולנד לאפשר קמפיין טורקי בשטחה. בפרסומים בתקשורת נטען שהתנהלותו של מארק רוטה בתקרית סייעה למפלגתו בבחירות.

== תוצאות ==
מפלגת העם למען חופש ודמוקרטיה בראשות מארק רוטה קיבלה 33 מושבים בפרלמנט (במקום 41) ונותרה המפלגה הגדולה בפרלמנט ההולנדי. המפלגה למען החירות בראשות חרט וילדרס זכתה ב-20 מושבים (במקום 15) והפכה למפלגה השנייה בגודלה במדינה.

שתי מפלגות הקואליציה הקודמת איבדו 37 מושבים, יותר ממחצית מכוחן. מפלגתו של רוטה איבדה כאמור 8 מושבים ואילו שותפתה הקודמת מהמרכז שמאל, מפלגת הלייבור נמחקה כמעט לחלוטין, כשירדה מ-38 מושבים ל-9 בלבד. מרבית המושבים האבודים של הלייבור עברו לשתי מפלגות שמאל מרכז אחרות - הדמוקרטים והירוקים, כך שבסך הכל התמונה הפוליטית בהולנד זזה מעט ימינה, חמישה מושבים נטו עברו משמאל לימין, ומפלגות הקצה גדלו מעט, הן בשמאל והן בימין.

ספציפית, מפלגות הימין (מפלגתו של וילדרס, המפלגה הקלויניסטית והפורום למען הדמוקרטיה) זכו בבחירות אלה ב-25 מושבים (במקום 18), מפלגות המרכז - ימין (מפלגתו של רוטה, הנוצרים דמוקרטים והאיחוד הנוצרי) ב-57 (במקום 59), המרכז - שמאל (דמוקרטים, ירוקים, לייבור, ומפלגה למען הפנסיונרים) ב-46 (במקום 56) והשמאל (סוציאליסטים, למען בעלי החיים ומפלגה טורקית) ב-22 (במקום 17).

==קישורים חיצוניים==

== הערות שוליים ==

הולנד
קטגוריה:הולנד: פוליטיקה
קטגוריה:2017 בפוליטיקה
קטגוריה:2017 בהולנד
יצחק מאיו (רב)

חתימתו של רבי רפאל יצחק מאיו
הרב רפאל יצחק מאיו (מאייו) (נפטר בכ"א באלול ה'תק"ע, 20 בספטמבר 1810) היה רב, פוסק הלכה, וסופר תורני, ורבה של הקהילה היהודית באיזמיר. חיבר מספר ספרי הלכה, הידוע בהם הוא החיבור שרשי הים.

==ביוגרפיה==
נולד בשנת תפ"ה (1725) בערך בעיר קושטא לאהרן. בתחילה למד מפי רבי יהודה אשכנזי<ref>חיי וחמרא לרבי חיים פאלאג׳י, דף ב׳ סוף עמוד ב</ref> ומפי רבי יצחק נוניש בילמונטי, מחבר "שער המלך", ולאחר פטירת ר"י אשכנזי היה רבי יצחק נוניס רבו העיקרי, ובין הרב לתלמידו נוצרו קשרים עמוקים. הרב מאיו מוזכר בשער המלך (הלכות חמץ ומצה א, ג): "ידיד נפש החכם השלם יצחק מאיו הי"ו". בספריו מובאות רבות מדברי רבו שאינן מופיעות ב"שער המלך". לאחר פטירת הר"י נוניס (תקל"ד) פעל הרב מאיו להדפסת שאר כתביו ("שער המלך" נדפס עוד בחיי רבו) ושימש כתובת אליה נשלחו חידושי הר"י נוניס.

בשנת תקמ"ב (1782) התמנה כרב באיזמיר כסגנו של הרב הראשי רבי חיים מודעי, וכאשר זה האחרון עלה לארץ ישראל (תקנ"ג, 1793) הוכתר רבי יצחק מאיו כ"רב הכולל" של איזמיר, עד פטירתו, וכמשנה לו שימש רבי רפאל יוסף חזן, בעל שו"ת "חקרי לב". בשנת תקנ"ו הגיע לאיזמיר מהרי"ט אלגזי כדי לתווך ולהשכין שלום בין שני רבני העיר.<ref></ref> במהלך התיווך נכתב 'שטר פשר/השוואה'<ref></ref> בין שניהם, ובין היתר סיכמו בו כי כאשר יהיו חלוקים בדבר איסור והיתר, המתיר יבטל דעתו בפני האוסר.

בשנת ה'תקנ"ג נפטרה אשתו.<ref>אבק דרכים, דרך המת סימן יא</ref>

מתלמידיו: רבי חיים יהושע אלעזר הכהן חמצי, אב בית דין בחיפה.

==ספריו==
שער ספר שרשי הים חלק ראשון לרבי יצחק מאיו
* שרשי הי"ם - נכתב החל מתקכ"ו לאורך שנים רבות. נדפס בשלושה חלקים, תקס"ז-תקע"ה. הספר ערוך על פי סדר המשנה תורה לרמב"ם, אך אינו פרשן קלאסי: לכל 'שורש' כותרת, כגון "שורש מצוות התשובה", "שורש ברירה", "שורש איסור בל תוסיף", וכדומה. השורש פותח בציטוט מהרמב"ם ולאחריו דיון רחב בנושא הנדון, לאו דווקא על שיטתו המיוחדת של הרמב"ם באותו עניין. בספר מאות ציטוטים מתורת הר"י נוניס והרחבת דברים על הנאמר ב"שער המלך". הספר מצוטט רבות בפוסקים אחריו עד ימינו ונדפס מספר פעמים (לאחרונה בתשע"ה). כמו כן שורש הברירה מתוך הספר יצא בהוצאה חדשה בשנת תשע"ד בתוך קונטרס שמעתתא דברירה.
* שו"ת שפת הי"ם (סלוניקי תקע"ו) - תשובות בארבעת חלקי השולחן ערוך. נדפס בשנית בשנת תשפ"ב על ידי מכון 'הדרת קודש' בתוספת תשובות חדשות מכתבי יד.
* פאת ים - חידושים על מסכת ביצה.
* דרכי הי"ם - דרושים. בסופו מדור בשם "דרך השער" ובו דרשות והספדים מאת רבו הר"י נוניס שנשלחו אליו.

==לקריאה נוספת==
* 'ליקוטים ומאמרים חדשים לרבינו 'שער המלך' זצ"ל, ישורון כ, עמ' קה-קז.
* פרקי תולדות, בהקדמה לשו"ת "שפת הים" בהוצאת מכון הדרת קודש, ירושלים תשפ"ב.

== קישורים חיצוניים ==

* 

* , 
* , 
* 
* 
* , 
* 

==הערות שוליים==

קטגוריה:האימפריה העות'מאנית: רבנים
קטגוריה:פרשני הרמב"ם
קטגוריה:מחברי ספרי שו"ת: ראשוני האחרונים
קטגוריה:פרשני התלמוד
קטגוריה:איזמיר: רבנים
קטגוריה:רבנים טורקים
קטגוריה:רבנים ספרדיים
קטגוריה:איסטנבול: רבנים
קטגוריה:מחברי ספרי דרוש
קטגוריה:נפטרים ב-1810
960-969 לפנה"ס

שימו לב: ערך זה מכיל אירועים מן השנים 969 - 960 לפני הספירה

== אירועים ומגמות ==
*969 לפנה"ס - דוד מלך ממלכת ישראל נפטר.
*967 לפנה"ס - שלמה הופך למלך ממלכת ישראל. (962 לפנה"ס לפי הספירה המסורתית)
*966 לפנה"ס - שלמה מתחיל לבנות את בית המקדש הראשון.
*960 לפנה"ס - תגלת-פלאסר השני מחליף את אביו, אשור-ראש-אישי השני, ומתמנה למלך אשור.

== אנשים משמעותיים ==
* שלמה מלך ישראל.
* תגלת-פלאסר השני, מלך אשור.
* סיאמון מלך מצרים, אבי אשת שלמה.
*אשור-דן השני נולד (תאריך משוער).
*ירבעם בן נבט נולד (תאריך משוער).
*רחבעם נולד בשנת 969 לפנה"ס.

*
קטגוריה:המאה ה-10 לפנה"ס
970-979 לפנה"ס

שימו לב: ערך זה מכיל אירועים מן השנים 979 - 970 לפני הספירה

== אירועים ומגמות ==
* 978 לפנה"ס - סיאמון מחליף את אחיו, המלך אוסורקון, ומתמנה למלך מצרים.
* 971 לפנה"ס - אשור-ראש-אישי השני מחליף את אביו אשור-ראבי השני ומתמנה למלך אשור.
* 970 לפנה"ס - מותו של דוד המלך, שלמה בנו מולך תחתיו ומתמנה למלך ישראל.

== אנשים משמעותיים ==
* דוד מלך ישראל.
* שלמה מלך ישראל.
* סיאמון אבי אשת שלמה, מלך מצרים.
* אשור-ראבי השני, מלך אשור.
* אשור-ראש-אישי השני, מלך אשור.

*
קטגוריה:המאה ה-10 לפנה"ס
980-989 לפנה"ס

שימו לב: ערך זה מכיל אירועים מן השנים 989 - 980 לפני הספירה

== אירועים ומגמות ==
* 984 לפנה"ס - אוסורקון מחליף את אביו אמנמופ ומתמנה למלך מצרים.
* 982 לפנה"ס - סיום תקופה הראשונה על ידי שאו יונג בסין.
* 980 לפנה"ס - מוקמת ממלכת דעמת באזור אריתריאה וצפון אתיופיה של ימינו.
* דוד מולך על ישראל.

== אנשים משמעותיים ==
* דוד מלך ישראל.
* אוסורקון, מלך מצרים.

*
קטגוריה:המאה ה-10 לפנה"ס
אשור-רשא-אישי השני

אשור-רשא-אישי השני (באשורית: aš-šur-SAG-i-ši, "אשור הרים את ראשי"), היה מלך אשור בשנים 967-971 לפנה"ס. הוא היה המלך ה-96 ברשימת המלכים האשורית. שלטונו הקצר נמשך 5 שנים. הוא החליף את אביו אשור-רבי השני והוחלף על ידי בנו תגלת-פלאסר השני.

== ביוגרפיה ==
אשור-רשא-אישי השני החליף את אביו אשור-רבי השני ששלט 41 שנים. הוא היה כנראה מבוגר למדי כאשר התמנה למלך לאחר מות אביו. הוא מתואר כעמית של המלך הבבלי מר-ביטי-אפלה-אושור (983-978 לפנה"ס), שהיה המלך היחיד בשושלת השביעית (העילמית) של בבל.

== לקריאה נוספת ==
<div class="mw-content-ltr">
* 
</div>

קטגוריה:מלכי אשור התיכונה
קטגוריה:אישים שחיו במאה ה-10 לפנה"ס
אלעד בונפלד

אלעד אליהו בונפלד (נולד ב-8 בדצמבר 1980) הוא כדורגלן עבר ישראלי ששיחק בעמדת הקשר.

==ביוגרפיה==
נולד בבאר שבע כילד השלישי לחנה ודוד בונפלד, ילידי מרוקו.

בונפלד החל לשחק כדורגל במחלקת הנוער של הפועל באר שבע. בעונת 2000/2001 עלה לקבוצה הבוגרת של המועדון, רשם שער ושני בישולים, והיה שותף לעלייתה של הקבוצה לליגת העל. בעונתו הראשונה בליגת העל פתח רק ב-8 משחקים והבקיע שער אחד. בעונת 2002/2003 הציג יכולת מצוינת, ורשם עשרה שערים ושישה בישולים בכל המסגרות, מתוכם שלושה שערים ובישול בגביע המדינה, שהיו מכריעים בעלייתה של באר שבע לגמר הגביע, בו הפסידה בבעיטות הכרעה מ-11 מטר להפועל רמת גן.

בעונת 2003/2004 רשם שער אחד (בגביע המדינה) ו-10 בישולים (מתוכם שמונה בליגה ושניים בגביע הטוטו). בתום העונה עבר למכבי תל אביב, בה לא הרבה לשחק, וסיים עם שני שערים ובישול אחד בכל המסגרות. במשחקי הקבוצה בליגת האלופות שותף בונפלד למספר דקות.

בעונת 2005/2006 חתם בהפועל כפר סבא. בונפלד הראה יכולת טובה באימוני טרום העונה של הקבוצה, אך במחנה האימונים בהולנד קרע את הרצועה הצולבת ונאלץ להיעדר מהמגרשים כחצי שנה. בעונה שלאחר מכן שב לקבוצת נעוריו הפועל באר שבע בליגת המשנה, סיים עם שני שערים וחמישה בישולים, אך לא הצליח לעזור לה לשוב לליגה הבכירה.

בעונת 2007/2008 לא הרשים, נדד בין ההרכב לספסל, וסיים עם שער אחד בגביע הטוטו. גם את עונת 2008/2009 פתח בצורה רעה ולא הצליח להתברג בהרכב הפותח, ובחורף היה על סף עזיבה. בחלק השני של העונה חזר להציג יכולת טובה, תפס מקום של קבע בהרכב, והיה משמעותי בעלייתה של הפועל באר שבע לליגת העל.

בתחילת עונת 2009/2010 קרע שוב את הרצועה הצולבת, ובנובמבר 2009 הודיע על פרישה ממשחק פעיל.

==הערות שוליים==

==קישורים חיצוניים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני מכבי תל אביב
קטגוריה:כדורגלני הפועל כפר סבא
קטגוריה:ישראלים שנולדו ב-1980
ישראל גלזר

הרב ישראל גלזר (י"ג באלול תר"ע, ספטמבר 1910 – ליל ט"ז בתשרי ה'תשס"ח, ספטמבר 2007) היה רבה האשכנזי של רמלה.

==ביוגרפיה==
נולד ב שבפודוליה לרב יואל יהודה גלאזר, שכיהן ברבנות בעיר, באודיסה ובתל אביב, מצאצאי רבי משה מפשוורסק, מחבר הספר "אור פני משה", וללאה יהודית, בתו של הרב דוב בר ז'ק מו"צ בעיר וישנייווייץ, מצאצאי רבי שלמה לוצקר מחבר הספר "דברת שלמה".

למד בישיבות חב"ד ונסמך לרב. בשנת תרצ"ד (1934) עלה ארצה, למד בישיבת מרכז הרב אצל הראי"ה קוק, ובשנת תש"א (1941) נישא למרים בת הרב נפתלי צבי שמרלר, רב בבית-כנסת של יהודים גליצאים בווינה ומצאצאי רבי מאיר מפרמישלאן. המשיך ללמוד בישיבת מרכז הרב, גם בשנים תש"ה-תש"ז,<ref>ראו: , עמ' 10</ref> כששימש בתפקידי רבנות בירושלים. החברותות שלו בישיבה היו הרב יהודה גרשוני והרב אברהם אלקנה שפירא.

משנוסד ישוב יהודי ברמלה אחרי מלחמת העצמאות נתמנה לרבה של העדה האשכנזית בעיר ברמלה והסביבה. כרב ארגן את החיים הדתיים בקהילות ובעיר בכלל, ייסד בתי כנסיות, שיעורי תורה, מקוואות, שרותי הכשרות, וכן פעל לשמירת השבת, טיפוח החינוך הדתי והתורני, הצלת ילדים מידי המיסיון ועוד. כן איחד את בתי-הכנסת הקטנים ושימש כרבו של בית-הכנסת המאוחד "כנסת ישראל", שעמד בלב העיר העתיקה של רמלה. הוא התפלל בבית-כנסת זה למעלה מיובל שנים.

כתב מאמרים בירחונים תורניים כגון "קול תורה" ועוד.

נפטר בחול המועד סוכות תשס"ח. הותיר אחריו אשה ו-13 ילדים.

==קישורים חיצוניים==
* 
*חיים בן ישראל, [http://jpress.org.il/Olive/APA/NLI_heb/SharedView.Article.aspx?href=HZH%2F1964%2F09%2F06&id=Ar05001&sk=CD638A2C רמלה - עיר העולים ושירותיה הדתיים], הצופה, 6 בספטמבר 1964, עמ' 30
*יוסף בן-מאיר, [http://jpress.org.il/Olive/APA/NLI_heb/SharedView.Article.aspx?href=HZH%2F1968%2F09%2F22&id=Ar05400&sk=34FDF7C3 המועצה הדתית ברמלה - ארגון למופת ופעילות רבה], הצופה, 22 בספטמבר 1968, עמ' 38
* [http://www.inn.co.il/News/News.aspx/168129 הרב שרומם את רמלה], אתר ערוץ 7.
* [http://www.yeshiva.org.il/midrash/14603 ריאיון עם הרב גלזר]

== הערות שוליים ==

קטגוריה:בוגרי ישיבת מרכז הרב
קטגוריה:תלמידי הראי"ה קוק
קטגוריה:רבני ערים בישראל
קטגוריה:רמלה: רבנים
קטגוריה:אישים הקבורים בבית הקברות שומרי שבת
קטגוריה:ישראלים שנולדו ב-1910
קטגוריה:ישראלים שנפטרו ב-2007
סיגל שאלתיאל-הלוי

סיגל שאלתיאל-הלוי (נולדה ב-3 באוגוסט 1968) היא פוליטיקאית ישראלית ששימשה כראש המועצה התעשייתית מגדל תפן מ-2016 ועד 2023. קודם לכן כיהנה כמנכ"לית המשרד לפיתוח הפריפריה, הנגב והגליל.

==ביוגרפיה==
שאלתיאל-הלוי נולדה וגדלה בנהריה, בת שביעית מתוך שמונה ילדים של עליזה ושל מרדכי אסולין שעלו ממרוקו. למדה שנתיים בתיכון דתי ולאחר מכן במגמת מזרחנות בתיכון ממלכתי דתי בעיר.

עבדה ברשת שילב במשך שש שנים. ב-1992 החלה לעבוד כרכזת משאבי אנוש בחברת זוגלובק, התקדמה בחברה למנהלת כוח האדם במפעל ובמשחטה, מנהלת משאבי אנוש של הקבוצה ומשנה למנכ"ל.

ב-2009 מונתה לראש אגף בכיר לפיתוח הגליל במשרד לפיתוח הנגב והגליל. בפברואר 2014 מונתה למנכ"לית המשרד. בדצמבר 2016 מונתה לראש המועצה התעשייתית מגדל תפן. היא התפטרה מתפקידה ב-2023 על מנת להתמודד על ראשות מועצה אזורית מעלה יוסף בבחירות המקומיות.

היא מתגוררת במנות, נשואה לשפי ואם לשלושה. בעלת תואר ראשון במנהל עסקים ותואר שני במנהל עסקים מאוניברסיטת בר-אילן.

==קישורים חיצוניים==
* 
* 

קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:מנכ"לי המשרד לפיתוח הפריפריה, הנגב והגליל
קטגוריה:מנכ"ליות משרדי ממשלת ישראל
קטגוריה:נשים בראשות מועצות מקומיות בישראל
קטגוריה:ראשי מועצת מגדל תפן
קטגוריה:מנהלות ישראליות
קטגוריה:מנהלים ישראלים
קטגוריה:ישראליות שנולדו ב-1968
קטגוריה:ישראלים שנולדו ב-1968
גדי חזות

גדי אילן חזות (נולד ב-20 ביולי 1969) הוא כדורגלן עבר ישראלי אשר שיחק בעמדת המגן הימני.

==ביוגרפיה==
נולד וגדל בשכונה ד' שבבאר שבע, לאלברט וז'קלין אזוט, שעלו ממרוקו.

חזות עשה את צעדיו הראשונים בכדורגל על מגרשי האספלט בשכונה ד' צפון בעיר הולדתו, והצטרף לנוער של הפועל באר שבע בגיל מאוחר יחסית.

ב-2010 נבחר להיכל התהילה של הפועל באר שבע.

== חיים אישיים ==
חזות מתגורר עם משפחו בבאר שבע. בנו הוא קשר כדורגל הפועל באר שבע, איתי חזות.

==תארים==
; עם הפועל באר שבע
* ליגת ראשונה:
** מקום שלישי (3): 1993/1994, 1994/1995, 1996/1997
* גביע המדינה:
** זכייה (1): 1996/1997
* גביע הטוטו:
** זכייה (2): 1988/1989, 1995/1996
* גביע ליליאן:
** זכייה (1): 1988

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני הפועל באר שבע
קטגוריה:כדורגלני מכבי עירוני אשדוד
קטגוריה:כדורגלני מועדון ספורט אשדוד
קטגוריה:באר שבע: כדורגלנים
קטגוריה:ישראלים שנולדו ב-1969
גילברט גוטפריד

גילברט ג'רמי גוטפריד (באנגלית: Gilbert Jeremy Gottfried; 28 בפברואר 1955 – 12 באפריל 2022) היה סטנדאפיסט, שחקן קולנוע ומדבב יהודי-אמריקאי. שיחק במספר רב של תפקידים בקולנוע ובטלוויזיה, ביניהם דיבוב קולו של יאגו, התוכי מסרט ההנפשה "אלאדין" של חברת וולט דיסני.

== קריירה מקצועית ==
בגיל 15, גוטפריד עשה את מופע הסטנד-אפ הראשון שלו בניו יורק, כחובבן. בשנת 1980 הצטרף לצוות התוכנית "סאטרדיי נייט לייב" בעונתה השישית. לאחר עזיבתו, המשיך להופיע על במות, בטלוויזיה, בסרטי קולנוע ובתוכניות רדיו.

בשנת 1990 שיחק את מר פיבודי בסרט "מותק, הילד השתגע", וחזר לתפקיד זה גם בסרטי ההמשך, "מותק, הילד השתגע 2" ו"מותק, הילד השתגע 3". כמו כן דיבב מספר דמויות בסדרות "מופע של רן וסטימפי" ו"קסם של הורים".

הוא התפרסם בעיקר לאחר שדיבב את יאגו, התוכי מהסרט "אלאדין", תפקיד ששב לדבב גם בסרטי ההמשך "שובו של ג'אפר", "אלאדין ומלך הגנבים" ו"הנסיכות של דיסני - סיפורים מכושפים", וכן בסדרת הטלוויזיה. בנוסף, דיבב את דמותו של קראנג ב"צבי הנינג'ה".

בשנת 2009 השתתף בסרט הילדים "ג'ק והאפונים" בכיכובה של קלואי גרייס מורץ. בשנת 2016 גילם את טרבור פרידמן בדרמה הקומית "הקומיקאי" בכיכובו של רוברט דה נירו.

בשנת 2019 התארח גוטפריד בסדרת האינטרנט "חנון המשחקים הזועם" בפרק על המשחק "Life of Black Tiger", שבו גילם את מְפַתח המשחקים פְרֶד פאקס (Fuchs) היוצר משחקים גרועים באולפן השוכן באמצע יער.

== חיים אישיים ==
גוטפריד נולד ב-28 בפברואר 1955 בברוקלין, ניו יורק.

גוטפריד היה נשוי לדרה קרביץ משנת 2007 ועד למותו, ויש לו שני ילדים. נפטר ממחלת לב ממושכת ב-12 באפריל 2022.

== קישורים חיצוניים ==

* 

* 
* 

==הערות שוליים==

קטגוריה:שחקני קולנוע וטלוויזיה יהודים אמריקאים
קטגוריה:מדבבים יהודים אמריקאים
קטגוריה:קומיקאים יהודים אמריקאים
קטגוריה:סטנדאפיסטים יהודים אמריקאים
קטגוריה:אמריקאים שנולדו ב-1955
קטגוריה:אמריקאים שנפטרו ב-2022
תקנת הרוכלות (1752)

בשנת 1752 לאחר תקופה בה החלו נשים יהודיות לעסוק ברוכלות (מסחר זעיר מדלת לדלת באירופה אשר הביאה נשים יהודיות להיכנס גם לביתם של מי שאינם יהודים) ומתוך חשש מאיסור "ייחוד" נקבעה "תקנת הרוכלות" האוסרת על נשים לעסוק ב"רוכלות" ואף אמרה כי בניהם "קרובים לממזרים".<ref></ref>

== לקריאה נוספת ==
* יעקב כץ, "מסורת ומשבר".
* 

== הערות שוליים ==

2017 02
עונת 2011/2012 בבונדסליגה

עונת 2011/2012 הייתה העונה ה-49 של הבונדסליגה, שהיא הליגה הגרמנית הבכירה בכדורגל. העונה החלה ב-5 באוגוסט 2011 והסתיימה ב-5 במאי 2012. 

הרטה ברלין ואאוגסבורג (בפעם הראשונה בתולדות המועדון) עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. 

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

בורוסיה דורטמונד זכתה בתואר האליפות בפעם החמישית בתולדות המועדון ובפעם השנייה ברציפות. היא זכתה גם בגביע. 

פ.צ. קלן ופ.צ. קייזרסלאוטרן ירדו לבונדסליגה השנייה. הרטה ברלין ירדה ליגה לאחר סדרת משחקי מבחן (מפגש כפול) נגד פורטונה דיסלדורף.

==כדורגלנים מצטיינים==
קלאס יאן הונטלאר, () ששיחק בשאלקה 04, אשר כבש 28 שערים, זכה בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| בורוסיה דורטמונד (אלופה)
 ||34||25||6||3||80||25|| 55||81||העפלה לליגת האלופות
|-bgcolor=#BBF3BB
|2.|| באיירן מינכן
 ||34||23||4||7||77||22|| 55||73||העפלה לליגת האלופות
|-bgcolor=#BBF3BB
|3.|| שאלקה 04
 ||34||20||4||10||74||44|| 30||64||העפלה לליגת האלופות
|-bgcolor=#BBF3BB
|4.|| בורוסיה מנשנגלדבך
 ||34||17||9||8||49||24|| 25||60||העפלה לליגת האלופות
|-bgcolor=#97DEFF
|5.|| באייר לברקוזן
 ||34||15||8||11||52||44|| 8||54||העפלה לליגה אירופית
|-bgcolor=#97DEFF
|6.|| שטוטגרט
 ||34||15||8||11||63||46|| 17||53||העפלה לליגה אירופית
|-bgcolor=#97DEFF
|7.|| הנובר 96
 ||34||12||12||10||41||45||4-||48||העפלה לליגה אירופית
|- 
| 8.|| וולפסבורג
 ||34||13||5||16||47||60||13-||44
|- 
| 9.|| ורדר ברמן
 ||34||11||9||14||49||58||9-||42
|- 
| 10.|| נירנברג
 ||34||12||6||16||38||49||11-||42
|- 
| 11.|| הופנהיים
 ||34||10||11||13||41||47||6-||41
|- 
| 12.|| פרייבורג
 ||34||10||10||14||45||61||16-||40
|- 
| 13.|| מיינץ 05
 ||34||9||12||13||47||51||4-||39
|- 
| 14.|| אאוגסבורג
 ||34||8||14||12||36||49||13-||38
|- 
| 15.|| המבורג
 ||34||8||12||14||35||57||22-||36
|- align=right style="background: #FFCCCC;"
| 16.|| הרטה ברלין 
 ||34||7||10||17||38||64||26-||31||משחקי מבחן, ירדה ליגה
|- style="background:#FF8888
| 17.|| פ.צ. קלן 
 ||34||8||6||20||39||75||36-||30||rowspan=2 align=right|ירדו ליגה
|- style="background:#FF8888
| 18.|| פ.צ. קייזרסלאוטרן 
 ||34||4||11||19||24||54||30-||23
|}

==קישורים חיצוניים==

* 
* [http://www.rsssf.com/tablesd/duit2012.html נתונים מפורטים מאתר rsssf]
* [http://www.bdfutbol.com/en/t/tger2011-12.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-2011
קטגוריה:תחרויות כדורגל ב-2012
קטגוריה:2011 בגרמניה
קטגוריה:2012 בגרמניה
אלי אברבנאל

אלי אברבנאל (נולד ב-1960) הוא משפטן ישראלי המכהן כשופט בבית המשפט המחוזי בירושלים. שימש גם כמשנה לפרקליט המדינה לענייני פלילים וכפרקליט מחוז ירושלים.

==ביוגרפיה==
אברבנאל נולד ביוני 1960 בשכונת רחביה בירושלים, בה גדל והתחנך, להורים מוזיקאים, קלוד ושרה, ממקימי האקדמיה למוסיקה ולמחול בירושלים.

בשנת 1978 סיים את לימודיו התיכוניים ב"גימנסיה רחביה" בירושלים. משם המשיך לשירות בצה"ל. ב-1985 סיים לימודי תואר ראשון במשפטים באוניברסיטה העברית, שנה לאחר מכן הוסמך כעורך דין. ב-2005 סיים לימודי תואר שני במשפטים באוניברסיטה העברית.

בשנים 1984 עד 1985 התמחה בבית משפט השלום בירושלים. בשנים 1985 עד 1986 התמחה בפרקליטות מחוז ירושלים, ובנובמבר 1986 הוסמך כעורך דין. בשנים 1986 עד 2004 עבד כפרקליט בפרקליטות מחוז ירושלים. בשנים 2004 עד 2012 שימש כפרקליט מחוז ירושלים. בשנת 2013 החליף אברבנאל את עו"ד יהושע למברגר בתפקיד המשנה לפרקליט המדינה לעניינים פליליים.

אברבנאל עמד בין היתר בראש צוות התביעה במשפט שהתנהל נגד ראש הממשלה לשעבר אהוד אולמרט וראש לשכתו שולה זקן בפרשות ראשונטורס טלנסקי ומרכז ההשקעות. בתפקידו כמשנה לפרקליט המדינה הביא להחמרה במדיניות הענישה בעבירות הונאה וזיוף בבחירות לכנסת.

בחודש דצמבר 2016 מונה לכהונת שופט בבית המשפט המחוזי ירושלים.

אברבנאל מתגורר בירושלים ונשוי לדקלה, אב לשלושה. אחיו הוא איש העסקים איקה אברבנאל.

==קישורים חיצוניים==
* 
* [http://www.sos-israel.com/index.asp?catID=58962&siteLang=3 בכיר בפרקליטות: "כואב לנו שחושבים שאנחנו שמאלנים"] באתר ארץ ישראל שלנו, 9 בפברואר 2017

==הערות שוליים==

קטגוריה:בוגרי האוניברסיטה העברית בירושלים: משפטים
קטגוריה:שופטי בית המשפט המחוזי בירושלים
קטגוריה:בוגרי גימנסיה רחביה
קטגוריה:פרקליטי מחוז ירושלים
קטגוריה:ישראלים שנולדו ב-1960
אל הידיעה

אל היידוע באדום כתחילית של השם "[[בחריין" (מילולית: "שני ימים", מלשון "ים")]]
אַל הַיְּדִיעָה (בערבית: أل التعريف; תעתיק מדויק: אל אלתעריף או لام التعريف; לאם אלתעריף), או אַל הַיִּדּוּעַ, היא תחילית בשפה הערבית המשמשת ליידוע שם עצם. מקורה של תחילית זו הוא ככל הנראה בתחילית הפרוטו-שמית *hal, והיא מקבילה בעברית לה"א הידיעה.

==כתיב והגייה==
* הדברים הכתובים להלן מתייחסים לערבית ספרותית בלבד, ולא בהכרח ללהגים המדוברים ברחבי העולם.

כאשר אל הידיעה נמצאת בראש מילה בתחילת משפט, אזי האליף (ا) נושאת המזה (ء; המזה מסוג זה נקראת "המזת אל-קטע"), והתחילית נהגית "אַלְ": ألأردن – אַלְ-אֻרְדֻן (ירדן).

באמצע משפט, המזת אל-קטע הופכת להמזת אל-וסל (וסלה), והאליף הופכת שותקת – ٱ: نهرُ ٱلأردن – נהרֻ (א)לְ-אֻרְדֻן (נהר הירדן).

במקרים שבהם המילה המיודעת פותחת באחת מאותיות השמש (אותיות הלשון והשיניים), הלאם מידמּה ואין הוגים אותה, ובמקום זאת נוספת הדגשה לאות השמש: بلاد الشّام – בִּלאדֻ א-שַּאם (לבנט).

אל הידיעה אינה משתנה בתוספת תחיליות לפניה, למעט אחרי מילית היחס لِ (לְ־), שאז האליף נשמטת בכתיבה: للبيع – לִלְבַּיְע ("למכירה").

הצורה الله היא צורה חריגה בשימוש באל הידיעה, מאחר שהיא מורכבת מצירוף של אל היידוע אל השם إله (אל), תוך השמטת ה-إ מן המילה إله. כמו כן, בעת הוספת מילית היחס لِ נשמטות הן האליף והן הלאם של אל הידיעה: الحمد لله – אַלְ-חַמְדֻ לִלַּה ("השבח לאללה").
אל-חַמְדֻ לִלַּה רַבּ אל-עאלמין (השבח לאל ריבון העולמות)

==תעתיק==
התעתיק של אל הידיעה בשפות שונות משתנה בהתאם למוסכמות התעתיק המדויק והחופשי של השפה. כללי האקדמיה ללשון העברית בעניין תעתיק אל הידיעה קובעים כי בתעתיק חופשי תופרד אל הידיעה מן השם במקף, ובמקרה של אות שמש תישמט הלמ"ד. לצרכים מדעיים אין שימוש במקף, אולם לפני אות שמש תיכתב הלמ"ד בסוגריים. כמו כן, בראש שם מתירים הכללים להשמיט את תווית היידוע, אולם באמצעו היא מחויבת. אולם בחוגים אקדמיים אחרים כללי התעתיק מעט שונים, ובספרים אקדמיים רבים הלמ"ד לא תושם בסוגריים כאשר יש הקפדה על תעתיק מדויק.

==ראו גם==
* ה"א הידיעה

==קישורים חיצוניים==
* 

==הערות שוליים==

קטגוריה:ערבית
קטגוריה:אלפבית ערבי
נאבל

נאבל (בערבית: نابل, תעתיק: נאביל; בצרפתית: Nabeul) היא עיר בחופהּ המזרחי של תוניסיה, בצידו הדרומי של חצי האי כף בון. העיר הוקמה במאה ה-5 לפנה"ס על ידי יוונים מקפריסין. שמה הוא שיבוש של השם היווני ניאה-פוליס (עיר חדשה; כמו נאפולי ונבלוס, שמה הערבי של שכם). במקום הייתה לפני כן התיישבות פיניקית. כיום מרכז תיירות וקדרות.

== היסטוריה ==
בתקופת שלטון אימפריה הביזנטית הגיעה העיר לשיאה והייתה מרכזה של דיוקסיה ומקום מושבו של הבישוף. הכיבוש המוסלמי במאה השביעית, שהעדיף לפתח את פנים הארץ תוך הזנחת ערי החוף, שם קץ למרכזיותה של העיר, והיא זכתה שוב למעמד מרכזי רק בשלהי המאה ה-19.

== יהדות נאבל ==
ככל הנראה נעוצה ראשית היישוב היהודי בעיר בגירוש ספרד וכן כתוצאה מהגירה פנימית במאה ה-16. בעיר התיישבו גם יהודים מליבורנו (הידועים בתוניס כ"גראנה"; משפחות ואלנסי ולומברוזו). אחת המשפחות החשובות של העיר היא משפחת גז (נכתב גם גיז או אלגיז), שבניה שימשו כרבני העיר. בתו של ר' יעקב סלאמה, רבה של תוניס נישאה לר' מרדכי אלגיז, רבה של נאבל. במהלך ביקור של יעקב סלאמה בנאבל ב-1774 נפטר ונקבר במקום. קברו הפך למוקד עלייה לרגל, אליו עלו באסרו חג שבועות וראש השנה.

הנוסע ישראל יוסף בנימין (בנימין השני), אשר ביקר במקום ב-1853 דיווח על קהילה בת כ-100 משפחות בראשותו של הרב יעקב חי אלגיז, החיה בשלום עם שכניה הערבים ואנשיה עוסקים במסחר ועבודת אדמה. בסוף המאה ה-19, עם התפתחות העיר, פעלו בה סוחרים יהודים אמידים. באותה תקופה זכתה העיר לכינוי "סקיפת רושלים" (המרפסת של ירושלים) בשל כמות תלמידי החכמים שהיו בה והרבנים החשובים שיצאו ממנה, בהם יהודה בר יעקב חי גיז, ששירת ברבנות מאז מות אביו ב-1856 ועד עלייתו לארץ ישראל ב-1890. הקהילה היהודית במקום המשיכה להתקיים ולהפעיל מוסדות קהילתיים (גמ"ח, בתי כנסת ובית מדרש, תלמוד תורה ("כותאב"), חברה קדישא וכדומה) גם לאחר קום מדינת ישראל עד 1960.

בעיר פעלה קבוצה ציונית מראשית ימי התנועה. ב-1897 נשלח בן העיר, יצחק בן יעקב מאמו, כמזכיר לנציג יהדות צפון אפריקה לקונגרס הציוני העולמי הראשון. מספר משפחות מהעיר עלו לארץ ישראל בשנים 1911–1913.

הקרימינולוג וחתן פרס ישראל בתחום זה לשנת תש"ע פרופסור משה אדד, הוא יליד עיר זו.

הסופר מרקו קוסקס אשר עלה לישראל מצרפת בסוף שנת 2011 נולד בנאבל.

== לקריאה נוספת ==
* מיכל שרף, עלי עשור ועלי נאבל: לתולדות יהודי נאבל שבתוניסיה, מכון הברמן למחקרי ספרות, 1991

==קישורים חיצוניים==

* 
* 
* יוסי פרי, [http://www.tunisia.co.il/?p=4852 נאבל -NABEUL]
* 
* ספר "המפתחות" מאת: שרלס בר טוב - שרלו

==הערות שוליים==

קטגוריה:תוניסיה: ערים
קטגוריה:תוניסיה: ערי חוף
קטגוריה:קהילות יהודיות בתוניסיה